Vita:SzallasKeres.hu

message: Nem értek egyet a reklámként való besorolással. Egy több mint 10 éve létező oldal (ráadásul a kezdetek kezdetén nem is tisztán üzleti vállalkozás jellegű), melyet nagyon sokan használnak, használtak az elmúlt évek során. Azt gondolom egy történeti összefoglalás a főbb fordulópontokat kiemelve értékes tartalom lehet a mai magyar interneten is. Hangsúlyozottan nem reklám volt a cél, így bármilyen konstruktív javaslatot szívesen veszek a tartalom átalakítására, kiegészítésére.
-- Szia! Kérlek, hozzászólásaidat írd alá - a névtér bal felső sarkában a balról 3. gombbal, mert az időbélyegzővel is ellátja a szöveget.
Ami a reklám-minősítést illeti, a cikket feltöltő szerkesztőnek kell úgy fogalmaznia, hogy a cég bemutatása ne reklámozza, dicsérje egyúttal a céget. Fontos probléma az, hogy vajon nevezetesnek számít-e a vállalkozás a Wikipédia szabályai szerint (Wikipédia:Nevezetesség) Nem kell megsértődni: a magyar Wikipédia nem Facebook és egyáltalán nem tekinti feladatának, hogy minden egyes üzleti vállalkozás számára ingyenes önreklámozási felületet nyújtson.
Ajánlom, olvass bele a hasonló profilú cégekről szóló szócikkekbe. Pl. Trivago.
Még nem késő, hozhatsz olyan forrásokat, amelyek bizonyítják a cég nevezetességét. De önmagában a vitatkozás nem segít. --Linkoman vita 2019. március 22., 21:35 (CET)
Köszönöm a javaslatot, mindenképpen megnézzük a Trivago-s lapot. Alapvetően a Szallas.hu alapján készült az szócikk, de a kapcsolódó oldalaknál felsorolt Airbnb-t, Booking.com, Agoda-ot is megnéztem.– Lesda vita 2019. március 23., 14:08 (CET)
A javaslatok illetve a hasonló profilú szócikkek alapján javítottam a leíráson, próbáltam tárgyilagosan fogalmazni. Megnéztem továbbá a [Wikipédia:Nevezetesség_(weblapok)] oldalt is, itt szerintem a 9-es hivatkozás:  teljesíti a nevezetesség első kritériumát. – Lesda vita 2019. március 23., 22:06 (CET)
 (én itt csak közvetítek, nem véleményt nyilvánítok)? Apród vita 2019. március 23., 22:14 (CET)
 -- Csak annak tudunk segíteni, aki hagyja. 
A SZÉP kártyát nem a SzallasKeres.hu vezette be, hanem egy állami intézkedés. Az, hogy a cég a munkája során elemzi egy állami intézkedés hatásait, az nem a cégről szól, hanem a SZÉP-kártya hasznáról! Nem kérdés, hogy nevezetes-e a SZÉP kártya. Tudjuk. De a SzallasKeres.hu nevezetességét ez a link - sajnos - egyáltalán nem támasztja alá. 
A független külső források olyan interjúk, független elemzések stb. lehetnek, amelyben mások mondják el, hogy mitől nevezetes a cég. HA a cég mondja magáról, hogy nevezetes, az a nevezetesség megállapításához kevés.
Kérlek, gondolkozz el ezen egy kicsit, mielőtt tovább vitatkoznál. Üdv.--Linkoman vita 2019. március 23., 22:20 (CET)
Én a források oldaláról nézem a dolgot, mert a wikipédia az, hogy mi számít nevezetesnek, bizonyos források alapján dönti el. Magyarán bizonyos források, ha részletesen foglalkoznak a szócikk tárgyával, az wikire alkalmassá teszi a szócikk tárgyát. Blogok, bemutatommagamat típusú oldalak viszont pl. nem számítanak elfogadható forrásnak a wikinevezetességhez.
* Webrádió: az csak futólag említi a szócikk tárgyát, nem vele foglalkozik, hanem London látnivalóival
* Forbes: SZÉP kártyával foglalkozik, nem pedig a szócikk tárgyával
* Penzcentrum.hu: nem a szócikk tárgyával foglalkozik, hanem a SZÉP kártyával
* Origo.hu: nem a szócikk tárgyával foglalkozik, hanem a SZÉP kártyával
* Hírstart - amely itt valójában gazdasagportal.hu-ból linkizelítő: a gazdasagportal.hu-n az két mondat, ami igazából a szócikk tárgyával foglalkozik: A SzállásKérés.hu 2009 óta van jelen a belföldi szálláspiacon, elsősorban nyaralóházakra, kisebb szálláshelyekre koncentrálva. 2017 óta már külföldi szálláshelyek is szerepelnek a közel 10.000 szálláshelyet tartalmazó kínálatában. Ennyi.
* InfoGyőr: nem a szócikk tárgyával foglalkozik, hanem a SZÉP kártyával
* Feol.hu:  a szálláskereső weboldalak kétségkívül egyik legkedveltebbike. Ennyi a hasznosítható belőle.
* VeOl.hu: nem a szócikk tárgyával foglalkozik, hanem a SZÉP kártyával
* Rentals United: A WHO ARE THEY? alatti tartalom hasznosnak tűnik, mert a szócikk tárgyával foglalkozik (a szócikkben viszont a link - ha jól értem - nem arra lett hasznosítva, hogy a szócikk tárgyát bemutassa a link tartalma által, hanem arra, hogy mutassa, hogy van olyan nemzetközi integrátor, akivel kapcsolatot tart a szallaskeres.hu)
* BooksterHQ: azt még tanulmányozom.
Apród vita 2019. március 23., 23:09 (CET)
Átdolgozták, forrás is elegendőnek látszik, levettem a sablont. – Pagony foxhole 2019. március 24., 01:31 (CET)
replies: text: Nem látom egyébként, hogy a létrehozót értesítették volna az azonnalizálásról. – Pagony foxhole 2019. március 24., 01:33 (CET)
Ismételten köszönet a hasznos hozzászólásokért (különösen Apród listája segített megérteni jobban a szerkesztési elveket, illetve, hogy mit kifogásoltok).
Linkoman: Inkább nevezzük beszélgetésnek, részemről tanulásnak.
Teljesen átalakítottam a szócikket és csak a történeti áttekintést hagytam meg, a SZÉP Kártyás kutatásról szóló részt pedig átvittem a Széchenyi_Pihenőkártya szócikkhez. Ha jól értem a visszajelzéseket, akkor annak ott van a helye.– Lesda vita 2019. március 24., 01:36 (CET)

message: Törlési megbeszélés eredményeképpen törölve. Gg. AnyÜzenet 2022. augusztus 5., 11:38 (CEST)
thread_title:  Törlési megbeszélés eredménye